Derby

Derby on noin  asukkaan kaupunki (city) ja yhtenäishallintopiiri Itä-Midlandsin alueeseen kuuluvassa Derbyshiren kreivikunnassa Keski-Englannissa. Yhdessä Nottinghamin kanssa se muodostaa lähes 1,4 miljoonan asukkaan metropolialueen.

Derby on historiallisesti ollut Derbyshiren kreivikunnan pääkaupunki, jossa kreivikunnan neuvosto kokoontui 1600-luvulta olevassa rakennuksessaan, mutta 1955 neuvosto siirrettiin Matlockiin. 1997 Derby erosi hallinnollisesta Derbyshiren kreivikunnasta ja muodosti oman hallintoalueensa jääden nimeään kantavaan kreivikuntaan vain seremoniallisesti. Kaupungin läpi kulkee Derwentjoki.

 Historia 
 Antiikki 

Ensimmäinen maininta Derbyn asutuksesta on vuodelta 50, jolloin roomalaiset perustivat niin kutsutun Strutt’s Parkin roomalaislinnoituksen nykyisen Struttin puiston kohdalle suojaamaan Derwentjoen ylityspaikkaa. He pysyivät siellä kolmekymmentä vuotta ennen kuin rakensivat Derventioksi (myös Derventio Coritanorum) kutsutun linnoitetun asutuksen joen toiselle puolelle. Se suojasi joen ylityspaikan lisäksi tärkeää roomalaisteiden risteystä.Little Chester Heritage centre Discover Derby

 Keskiaika 

Roomalaisten jälkeen alueelle asettui anglosakseja, ja viikingit valloittivat alueen vuonna 875.

Domesday Bookia koottaessa vuonna 1086 Derbyssä oli jo parituhatta asukasta ja kuusitoista kirkkoa. Se kukoisti keskiajalla kauppapaikkana hyvien joki- ja maantieyhteyksiensä takia.Derby Peak District Online

 1500-luvulta 1700-luvulle 

Vuosien 1745–1746 jakobiittikapinan alkuvaiheissa Charles Edward Stuart eli Bonnie Prince Charlie yöpyi Derbyssä, Exeter Housessa. Talo on nyttemmin purettu, mutta prinssin makuuhuoneen seinäpaneelit ja sisustus ovat kaupunginmuseossa. Stuart marssi kaupunkiin noin kuuden ja puolen tuhannen jakobiitin kanssa matkallaan etelään vaatimaan Englannin kruunua. Hän tuli kuitenkin toisiin ajatuksiin ja kääntyi kahden päivän kuluttua takaisin.Bonnie Prince Charlie in Derbyshire Peak District Online

pienoiskuva|vasen|pysty=0.9|Bonnie Prince Charlien patsas.
Derby oli Englannin ensimmäinen pikkukaupunki, johon vedettiin vesijohtoverkosto. Sen suunnitteli ja toteutti vuosina 1691–1693 George Sorocold, joka oli aikansa johtavia hydrauliikkainsinöörejä.

 Teollinen vallankumous ja valistusaika 

Derby ja Derbyshire olivat Englannin teollistumisen keskuksia 1700-luvulla. Vuonna 1717 kaupunkiin perustettiin vesivoimalla toimiva silkkikehräämö, joka oli yksi maailman ensimmäisistä tehtaista. Se on nykyisin osa Unescon maailmanperintökohdetta Derwentin laakson tehtaat.Unesco Vuonna 1758 Jedediah Strutt patentoi Derbyn joustinneulekoneen, laitteen jolla voitiin kutoa joustavia resoreita esimerkiksi sukkien yläreunaan.Devrby Rib Frame  Knitting Together Heritage of East Midlands Knitting Industry

Chelsean posliinitehdas siirtyi Derbyyn 1780-luvulla, ja Royal Crown Derby jatkoi ylellisyystuotteiden valmistajana – siitä tuli myöhemmin kuningatar Viktorian hovihankkija.History Royal Crown Derby

Valistus oli 1700-luvun jälkipuoliskon eurooppalainen aatevirtaus, joka korosti muun muassa järjen ja tiedon merkitystä. Tuohon aikaan Derbyn lähiympäristö ja koko West Midlands oli tieteellisen, teknisen ja kaupallisen toiminnan voimakkaan kehittymisen keskus.Both Sides of the Moon: Erasmus Darwin, Joseph Priestley and the West Midlands’ Enlightenment  Revolutionary Players Midlandsin kuuluisa tiedeseura Lunar society toimi pääasiassa Birminghamissa, mutta siihen kuului jäseniä myös Derbystä.Lunar Society Derby Stories Seuran jäsen Erasmus Darwin perusti myös Derby Philosophical Societyn vuonna 1783.How Derby's Great Thinkers Influenced Britain and Beyond University of Derby 2009

James Fergusonin Derbyssä pitämä luentosarja inspiroi Joseph Wrightiä luomaan maalauksensa Filosofi luennoi telluuriosta, jossa luennoitsijan havaintolaitteesta lähtevää valoa voidaan pitää valistusajan symbolina. Maalaus on nykyisin Derbyn kaupunginmuseossa.1700s: US patriot and his links to Derby Bygone Derbyshire

Kolme geologian alan pioneeria vaikutti Derbyn alueella: John Whitehurst, White Watson ja John Mawe.Geological Pioneers Peakland Heritage Joitakin vuosikymmeniä heidän jälkeensä John Farey palkattiin tutkimaan Derbyshiren kallioperää.John Farey: Geologist Peakland Heritage

 1900-luvulta nykypäivään 

Tekstiiliteollisuuden jäljessä kaupunkiin tuli konepajateollisuutta. Rolls-Roycen lentokonemoottoreita tehtiin Derbyssä vuodesta 1907 alkaen.Derby's Museum of Industry and History

Ensimmäisen maailmansodan aikana saksalaiset zeppeliinit pommittivat Derbyä ja viisi kaupunkilaista sai surmansa.WWi Zeppelin was forst to bomb Derby  Bygone derbyshore Toisen maailmansodan lähestyessä Ernest Townsend värvättiin suunnittelemaan maisemointi, jolla Rolls-Roycen tehtaat naamioitiin näyttämään viattomalta maalaiskylältä.Derbyshire Artists Derbyshire UK

 Talous 
pienoiskuva|Marble Hall, Rolls-Roycen entisiä tiloja Derbyssä.

Derbyn suurimmat työllistäjät ovat Rolls-Royce (12 000 henkeä), Derbyn kaupunki (11 000), terveyskeskus NHS (7 000), Toyota (4 000) ja yliopisto (2 000).Key Employers  Invest in Derby Kaikkiaan Derbyn alueella toimii 16 000 yritystä.Economy  Invest in Derby

Toyotan Englannin-autonvalmistus on keskittynyt Burnastoniin Derbyn liepeille.Toyota Manufacturing UK 

Maaliskuussa 2011 Derbyn työttömyysaste oli 4,6 prosenttia, mikä on korkeampi kuin koko maan tai kreivikunnan keskiarvo.unemployment worksheet Derbyshire gov

 Maantiede ja liikenne 

Derby sijaitsee Derwentjoen varrella jokseenkin yhtä kaukana maan itä- ja länsirannikoista. Koska Derwent on mutkikas ja herkkä tulvimaan, vuonna 1771 alettiin suunnitella kanavaa. Se valmistui vuonna 1797.History  Derby Canal Kanava jäi käytöstä 1940-luvulla ja se suljettiin virallisesti vuonna 1964. 1990-luvulla kanavaa alettiin jälleen kunnostaa virkistyskäyttöön.Derby Canal Canal Boat Archant Specialist.

Moottoritie M1 Lontooseen kulkee noin 15 kilometriä kaupungin itäpuolella. Vuonna 2010 kaupunkiin valmistunut uusi kehätie sai nimekseen Lara Croft Way kaupungissa suunnitellun Tomb Raider -pelin mukaan.Derby inner ring road to be named Lara Croft Way BBC News 26.2.2010

Derbyn rautatieasemalta on ollut rautatieyhteys Leedsiin vuodesta 1840 alkaen.Leeds To Derby 1840 - Present Lost Railways of West Yorkshire

East Midlandsin lentoasema on noin puolen tunnin bussimatkan päässä Derbyn keskustasta.Derby Skylink East Midlands International Airport Limited

 Kulttuuri 
pienoiskuva|Pride Park -jalkapallostadion.

Tunnetuin derbyläinen taidemaalari on ollut Joseph Wright. Muita kuuluisia nimiä ovat Harold ja Frank Gresley, Samuel ja  Louise Rayner, Ernest Townsend ja George Turner.Derbyshire artists Derbyshire UK

Derbyn kaupunginmuseossa on kokoelma posliinia ja muuta alueen historiaan liittyvää esineistöä sekä Joseph Wrightin maalauksia.

Vanhasta rautatievarikosta on 1900-luvun lopussa kehitetty Pride Park, jonka jalkapallostadionilla Derby County pelaa kotiottelunsa.

Derbyn muihin nähtävyyksiin kuuluvat katedraali, vanha vankila, Pickford House Museum, kauppahalli vuodelta 1864, Derbyn raviradan roomalaisrauniot, Royal Crown Derbyn posliinitehtaan näyttely ja Derbyshire countyn krikettiklubi.

Derbyn yliopistossa on kuusi tiedekuntaa: ensimmäiseen kuuluvat taide, humanistiset tieteet ja teknologia, toiseen oikeus- ja taloustiede, kolmanteen kasvatustiede, sosiaalialat, terveystieteet ja luonnontieteet. Buxtonin osasto muodostaa oman tiedekuntansa, samoin yhteistyöoppimisen keskus. Kuudes tiedekunta on luonnontieteen, tekniikan ja matematiikan virtuaalinen tiedekunta.Faculties  Derby University Lukuvuonna 2009–2010 yliopistossa oli noin 17 500 opiskelijaa.Student statistics  Derby University

Derbyssä toimii sinfoniaorkesteri nimeltä Sinfonia Viva. Se on perustettu 1982.About the Orchestra  Sinfonia Viva

Paikallinen sanomalehti on nimeltään Derby Telegraph. Sen uutisia julkaistaan myös verkossa nimellä This is Derbyshire.http://www.thisisderbyshire.co.uk/

 Lähteet 

 Aiheesta muualla 

*